**STS-96** היא משימה ה-26 של מעבורת החלל דיסקברי. המשימה הביאה אספקה לתחנת החלל הבינלאומית ועשתה היסטוריה כאשר הייתה למעבורת הראשונה אשר עגנה לתחנת החלל. המעבורת שוגרה במאי 1999, וכללה צוות של שבעה אסטרונאוטים. המשימה נמשכה כ-9 ימים ו-19 שעות.

צוות
----

* **מפקד המשימה** - ארצות הבריתארצות הברית קנת רומינג'ר (Kent\_Rominger)
* **טייס** - ארצות הבריתארצות הברית ריק האסבנד
* **מומחה משימה 1** - ארצות הבריתארצות הברית דניאל בארי (Daniel T. Barry)
* **מומחה משימה 2** - ארצות הבריתארצות הברית אלן אוצ'ואה (Ellen Ochoa)
* **מומחה משימה 3** -ארצות הבריתארצות הברית תמרה ג'רניגן (Tamara E. Jernigan)
* **מומחה משימה 4** - קנדהקנדה ז'ולי פאייט (סוכנות החלל הקנדית)
* **מומחה משימה 5** - רוסיהרוסיה ולרי טוקארב

נתוני משימה
-----------

* **מסה:**
	+ בהמראה: 118,857 ק"ג
	+ בנחיתה: 100,230 ק"ג
	+ מטען: 9,097 ק"ג
* **פריגיאה:** 326 ק"מ
* **אפוגיאה:** 340 ק"מ
* **נטיית מסלול:** 51.6°
* **זמן הקפה:** 91.2 דקות
* עגינה בתחנת החלל: 29 במאי 1999, 04:23 UTC
* עזיבת תחנת החלל: 3 ביוני 1999, 22:39 UTC
* שהות בתחנת החלל: 5 ימים, 18 שעות ו-15 דקות

מהלך המשימה
-----------

תמרה ג'רניגן, מחוברת לזרוע הרובוטית של המעבורת, במהלך הליכת החלל שנועדה להתקין את הזרוע הרובוטית של תחנת החלל
שיגור מעבורת החלל ב-27 במאי 1999
משימת STS-96 נועדה להביא ציוד ואספקה לתחנת החלל הבינלאומית במעבורת החלל דיסקברי. המעבורת, שכבר ביצעה עגינה בתחנת החלל מיר נועדה להיות המעבורת הראשונה המבצעת עגינה בתחנת החלל הבינלאומית.

במקור, השיגור תוכנן ל-20 במאי אך נדחה עקב נזק מברד שפגע במכל הדלק החיצוני על כן השיגור. לא היה אפשר לתקן את מכל הדלק החיצוני במיקומו על המשגר ונאלצו להחזיר את המעבורת לבדיקה. בדיקה העלתה יותר מ-650 סדקים. נעשה מאמץ כדי לצמצם את הסדקים כדי למנוע הצטברות של קרח על מכל הדלק (וחשש שחלק מהחומר המבודד יתנתק תוך כדי שיגור ויפגע במעבורת). ניסיון השיגור השני היה מוצלח והמעבורת המריאה ב-27 במאי..

ביום השלישי, המעבורת ביצעה עגינה לתחנת החלל. ג'ולי פאייט הייתה לקנדית הראשונה שהגיעה לתחנת החלל הבינלאומית. המעבורת התחברה ליחידת **יוניטי** האמריקאית.

במהלך הליכת חלל שנמשכה כ-7 שעות ו-55 דקות, התקינו האסטרונאוטים ג'רניגן ובארי שני מעצורי רגל ניידים חדשים שהתאימו גם למגפי החלל האמריקאים וגם למגפי החלל הרוסים. כמו כן הם התקינו את הזרוע הרובוטית האמריקאית. כמו כן, התקינו ג'רניגן ובארי מעקי בטיחות ותיקים עם כלים לסיוע הרכבות עתידיות של תחנת החלל.

הצוות העביר 1617 קילו של חומר כולל לבוש, שקי שינה, חלקי חילוף, ציוד רפואי, אספקה, כלי מתכת ו84 גלונים של מים אל החלק הפנימי של תחנת החלל. בנוסף לכך, האסטרונאוטים התקינו חלקים של מערכת מד מתח אלחוטי שיעזור לטכנאים לעקוב על האפקטים של הוספת מודלים לתחנת החלל במהלך הרכבה עתידית, ניקוי פילטרים ובדיקת גלאי עשן.

המעבורת סחבה עימה גם לווין מחקר של סטודנטים שעוקב אחר האטמוספירה של כדור הארץ בשביל ציוד הרישות הבינלאומי. בנוסף לכך, היא הביאה עימה עוד ניסוי שבודק את כוחות הרטט של החללית. ניסוי זה סיפק מידע על מידות טיסה של כוחות הרטט שפועלים בין המטען לחללית

ב-4 ביוני מעבורת התנתקה מתחנת החלל. לאחר הניתוק שוחרר ממסלול לוויין STARSHINE 1 שנבנה על ידי סטודנטים במימון מעבדת המחקר של צי ארצות הברית.

המעבורת נחתה במרכז החלל קנדי ב-6 ביוני 1999 ב02:02:43 (UTC).סה"כ זמן שהות בחלל: 9 ימים ו-19 שעות.

ראו גם
------

* משימות מעבורות החלל

קישורים חיצוניים
----------------

ויקישיתוף מדיה וקבצים בנושא **STS-96** בוויקישיתוף
* סרט עם תקציר של מהלך המשימה
* אודות משימת STS-96 באתר נאס"א
* תיאור המשימה
* הסבר על המשימה באתר spacefacts
* דיווח לעיתונות

הערות שוליים
------------

1. ↑  טיסת STS-96 באתר spacefacts
2. 1 2  אודות המשימה באתר של נאס"א
3. ↑  Shuttle Meets Station אודות הליכת החלל בSTS-96 באתר נאס"א

| משימות מעבורת החלל דיסקברי |
| --- |
| משימות | STS-41-D • STS-51-A • STS-51-C •STS-51-D • STS-51-G • STS-51-I • STS-26 • STS-29 • STS-33 • STS-31 • STS-41 • STS-39 • STS-48 • STS-42 • STS-53 • STS-56 • STS-51 • STS-60 • STS-64 • STS-63 • STS-70 • STS-82 • STS-85 • STS-91 • STS-95 • STS-96 • STS-103 • STS-92 • STS-102 • STS-105 • STS-114 • STS-121 • STS-116 • STS-120 • STS-124 • STS-119 • STS-128 • STS-131 • STS-133 |  |